el el el el el id el el el el el el el el el el en el el el el el el el el el hy el el el el el el el el el el el zh el el zh el el en el el en el el el
“Ήρθα πριν από 4 χρόνια κι έφερα τότε όλους γιατί ήμουν σίγουρη ότι η Σμύρνη δεν θα μπορούσε να γυριστεί σε κανένα άλλο μέρος”, τόνισε η Μιμή Ντενίση από την Εκκλησία της Αγιάσου όπου μια μέρα πριν είχε γυριστεί για πρώτη η σκηνή του μαρτυρίου του Αγίου Χρυσοστόμου Σμύρνης. Για τη σκηνή χρειάστηκε η συμμετοχή εκατοντάδων βοηθητικών ηθοποιών από τη Μυτιλήνη τους οποίους η Μιμή Ντενίση ευχαρίστησε για τη συμμετοχή τους!
“Ο κόσμος είναι τόσο ενθουσιασμένος είναι τόσο γενναιόδωρος το αμάξι μου δεν χωράει άλλα δώρα! Πέραν τούτου είναι και οι ηθοποιοί μας είναι φοβεροί χθες που είχαμε πολύ δύσκολες στιγμές μου έκανε πάρα πολύ μεγάλη εντύπωση πως παίζανε, κλαίγανε παθιάζονταν με το θέμα!
Η Μιμή Ντενίση τόνισε πως γνώριζε τη Λέσβο και πως μαζί με τη Χίο “ήξερα ότι έχει τον αέρα της Μικρασίας πάρα πολύ όχι μόνο από τα κτίρια, από τα καλντερίμια, από τα φαγητά αλλά από την ατμόσφαιρα και πιστεύω ότι η δική μου πίστη ότι εδώ έπρεπε να γυριστεί η ταινία επηρέασε όλους”.
Η Μιμή Ντενίση δεν παρέλειψε να ευχαριστήσει τον Περιφεριάρχη και τη σύζυγό του:  “Είχα την τύχη να έχω δυο φίλους τον Περιφερειάρχη και τη σύζυγό του πάρολο που δεν ασχολείται επίσημη είναι η ψυχή πίσω τον Περιφερειάρχη. Και οι δύο κατάλαβαν την αξία του που κάποιοι άλλοι άργησαν στην Ελλάδα δεν είμαστε συνηθισμένοι να κάνουμε πράγματα που προβάλουν τη χώρα μας αν μια άλλη χώρα είχε αυτό το νησί που έχει από το απολιθωμένο δάσος, το Μουσείο Τεριαντ Θεοφίλου, από τον Μόλυβο, από τα αρχοντικά από τα προϊόντα από την Αγιάσο και τις εκκλησίες νομίζω ότι θα το διαφήμιζε συνεχώς και παγκ0σμίως.
Η Μιμή Ντενίση μίλησε και για την διεθνούς φήμης ενδυματολόγο Φωτεινή Δήμου και για τα 1800 κοστούμια που έχουν ραφτεί και συνεχίζονται να ράβονται ενώ ευχαρίστησε για άλλη μια φορά τους ανθρώπους του πολυπληθούς συνεργείου που θα βρίσκονται στο νησί ως της 15 Ιουλίου.
Τέλος η Μιμή Ντενίση που υπογράφει το σενάριο της ταινίας μαζί με τον Μάρτιν Σέρμαν ανέφερε πως “Η ταινία μιλάει για το προσφυγικού του 2015 όταν οι άνθρωποι έρχονταν από τη Συρία. Την αρχίζω και την τελειώνω με αυτό. Οι Έλληνες επειδή υπήρξαν οι ίδιοι πρόσφυγες γι αυτό ήταν καλύτεροι από τους Ευρωπαίους κι άνοιξαν την αγκαλιά τους”…